Diari Oficial de la Generalitat Valenciana


Sumari del DOGV 5597, del 12-09-2007 (2007/10884)

Notificació a Jonatan Tomé Domínguez de la sentència dictada en les actuacions del juí verbal número 444/2006.
--------------------------------------------------------------------------------------------------------------

### Dades del document

Número de DOGV
:   5597

Data del DOGV
:   12-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10869


Data del document
:   28-05-2007

Organisme emissor
:   Jutjat de Primera Instància Número 3 de Paterna

Tipus de document
:   Edicte

Descriptors 

:   * sistema judicial

Notificació a Jonatan Tomé Domínguez de la sentència dictada en les actuacions del juí verbal número 444/2006. [2007/10812]  
En el juí verbal número 444/2006 que es tramita en este Jutjat a instàncies de Consuelo Minguet Valero contra Jonatan Tomé Domínguez s'ha dictat el que es diu tot seguit:  
«Sentència  
Paterna, 30 de juny de 2006  
María José Llorca Alcalá, magistrada jutgessa de Jutjat de Primera Instància i Instrucció número 3 de Paterna, ha vist les presents actuacions de desnonament 444/2006-B, seguides davant este Jutjat a instància de Consuelo Minguet Valero, document nacional d'identitat 27654389J, representada per la procuradora Paula Calabuig Villalba, contra Jonatan Tomé Domínguez, document nacional d'identitat 32045308E, sobre desnonament per falta de pagament.  
Antecedents de fet   
1. Que la procuradora a què es fa referència, en la representació que té, va deduir demanda contra l'indicat demandat, sobre desnonament per falta de pagament de les rendes convingudes en el contracte subscrit en data 4 de juliol de 2005, relatiu a l'immoble situat al carrer Primavera, número 14, porta 7, de Burjassot. L'acció es funda en l'impagament de 1.504,00 euros.  
2. Una vegada admés a tràmit el procediment, es va assenyalar data per a la vista, i es van citar les parts, amb l'advertència al demandat que, de no comparéixer, correspondria el desnonament de l'objecte d'arrendament.  
3. Que el demandat va comparéixer al juí per si mateix, i concedida la paraula al demandant comparegut, va ratificar la seua demanda i va sol·licitar que es dictara sentència que donara lloc al desnonament.  
4. Que l'actor va sol·licitar que es considere reproduïda la documental i l'interrogatori del demandat.  
Fonaments jurídics  
1. En la present relació juridicoprocessal, l'actora exercita l'acció de desnonament per falta de pagament de la renda pactada al contracte, i pretén la resolució de l'arrendament per esta causa.  
Mitjançant el contracte d'arrendament se cedix un immoble a una persona, per un temps determinat i preu cert, i així es crea una relació jurídica que origina drets i deures interparts. En este sentit destaquen les obligacions principals, que consistixen en el lliurament de la possessió de la cosa arrendada per l'arrendador i el pagament per l'arrendatari de la renda convinguda. Davant l'incompliment de l'obligació principal per part de l'arrendatari, que és el pagament de la renda, la llei concedix a l'arrendador la possibilitat d'acudir a un juí sumari especial, el desnonament, en el qual se sol·licita la resolució del contrari d'arrendament i la recuperació de la cosa arrendada, sobre la base de l'article 27.2.a de la Llei d'Arrendaments Urbans vigent.  
2. Que la part demandada ha comparegut a l'acte del juí i que ha reconegut que no està al corrent del pagament de les mensualitats, per tant procedix declarar el desnonament i dictar sentència immediatament que declare que pertoca el desnonament.  
3. D'acord amb el que establix l'article 394.1 de la Llei d'Enjudiciament Civil, atés que s'ha estimat la demanda que dóna lloc al desnonament instat, es condemna la part demandada al pagament de les costes processals.  
Decisió  
Que amb l'estimació de la demanda formulada per Consuelo Minguet Valero, document nacional d'identitat 89790770T, declare resolt el contracte d'arrendament que la lliga amb la demandada Jonatan Tomé Domínguez, document nacional d'identitat 39730414K, per falta de pagament de les rendes, i en conseqüència d'això condemnar esta darrera, una vegada ferma esta sentència, a deixar lliure, vàcua i a disposició de l'actora el bé arrendat situat al carrer Primavera, número 14, porta 7, de Burjassot, amb l'advertència de llançament si no ho fa.  
Contra esta resolució, s'hi pot interposar un recurs d'apel·lació, que cal preparar en el termini de cinc dies des de la notificació d'esta, sent-ne un requisit indispensable per a admetre'l a tràmit, acreditar tindre pagades les rendes vençudes i les que d'acord amb el contracte ha de pagar de bestreta.  
Esta és la meua sentència, jutjant en esta instància, que pronuncie, mane i firme».   
En compliment del que disposa la Llei 1/2000, d'Enjudiciament Civil, es publica este edicte per a notificar en forma la sentència dictada al demandat, el parador actual del qual s'ignora.  
Paterna, 28 de maig de 2007.- El secretari: Antonio José Jiménez Hurtado.